b'\n_START_ARTICLE_\nThe Jessica Fletchers\n_START_PARAGRAPH_\nThe Jessica Fletchers er et norsk band fra Drammen etablert i 1997. Bandet spiller psykedelisk pop/rock med r\xc3\xb8tter i 60-tallet og har gitt ut totalt fire album. _NEWLINE_I 1998 ga de ut det selvfinansierte debutalbumet I Can Shoot You From Here. Etter utgivelsen fikk bandet kontrakt med det norske platemerket Perfect Pop Records og ga siden ut to EP-er. Bandet var de et av vinnerbandene under Zoom 2001 og ble sendt p\xc3\xa5 den p\xc3\xa5f\xc3\xb8lgende Zoom-turneen i Norge, England og Popkomm-festivalen i Tyskland v\xc3\xa5ren 2002. I 2003 kom bandets andre album What Happened To The? og bandet fikk ogs\xc3\xa5 kontrakt med den amerikanske labelen Rainbow Quartz som ga ut albumet i Europa, USA og Canada. Bandet har siden gitt ut albumene Less sophistication (2005) og You Spider (2007) og har turnert store deler av Europa og USA. Bandet er ogs\xc3\xa5 knyttet til Steven Van Zandts plateselskap Wicked Cool Records.  _NEWLINE_Bandets navn er hentet fra den fiktive krimforfatteren og etterforskeren Jessica Fletcher fra krimserien med samme navn.'